ছাতক সংবাদদাতা:: ছাতকে কিছুদিন হলো দরজায় কড়া নেড়েছে শীত। বাতাসে-শিশিরে অনুভুত হচ্ছে ঠান্ডা। শরতের বিদায়ের পর হেমন্তের মাঝামাঝি সময়ে ঋতুর পালাবদলে শীত মৌসুমকে স্বাগত জানানোর পাশাপাশি নতুন ঋতু গ্রহণে এখানকার মানুষের পরিবর্তন হচ্ছে দৈনন্দিন রুটিন। তবে মানষিকভাবে শীতের জন্য প্রস্তুত থাকলেও নতুন ঋতু গ্রহণ করতে মানুষের শরীর কিছুটা সময় নেয়। যার ফলে দেখা দেয় জ্বর, সর্দি, কাশি, হাঁচি, শ্বাসকষ্ট ছাড়াও নানা রোগ-বালাই। একবার ঠান্ডা লাগলে না সাড়ার প্রবণতা দেখা যায় লোকজনের মাঝে। চিকিৎসকরা জানিয়েছেন, স্বাস্থ্যের প্রতি সচেতন থেকে কিছু বিষয় খেয়াল রাখলেই এ সময়টাতে অসুস্থতা থেকে মুক্তি পাওয়া সম্ভব।